Document ID: /fineweb-2-swissfilter-quality_10-filterrobots/filtered/02038.jsonl.gz/1829

Sco Rino Caduff, il pledader da la gruppa d’interess project Salischinas ha communitgà a las medias, duai l’uniun purtadra vegnir fundada anc questa primavaira. La finamira da l’uniun è alura da «promover e sustegnair il project Lag Salischinas e la tratga da peschs ecologica», uschia Caduff.
Gia dapi l’atun 2016 vegnan fatgas differentas mesiraziuns ed examinaziuns da l’aua sutterrana e dal terren fin ad ina profunditad da 20 meters. Tenor la communicaziun sajan ils resultats da quellas mesiraziuns enfin uss psoitivs ed i na dettia il mument nagins arguments tecnics encunter quest project. Las examinaziuns ston vegnir fatgas durant in entir onn e cuzzan anc enfin l’atun 2017.